Travertínová kopa Sobotisko

Travertínová kopa Sobotisko je prírodná pamiatka v správe štátnej ochrany prírody Slovenský raj. Nachádza sa v katastrálnom území mesta Spišské Podhradie v okrese Levoča v Prešovskom kraji a obce Žehra v okrese Spišská Nová Ves v Košickom kraji. Územie bolo vyhlásené v roku 1987 na rozlohe 13,3200 ha. Ochranné pásmo nebolo určené. Predmetom ochrany je geomorfologicky výrazná travertínová kopa, dôležitá z vedeckovýskumného, náučného a kultúrno-výchovného hľadiska. Je tiež významná archeologická lokalita s nálezmi kamennej industrie a stopami ohnísk zo stredného paleolitu. Referencie Externé odkazy Travertínová kopa Sobotisko v Zozname osobitne chránených častí prírody SR Chránené územia, Štátna ochrana prírody Slovenskej republiky Zdroj Tento článok je čiastočný alebo úplný preklad článku Travertínová kopa Sobotisko na českej Wikipédii.